Σοκολατένια φλαν με καραμέλα βήμα βήμα
Ένα μαγικό γλυκό με δύο στρώσεις: κέικ σοκολάτας και κρέμα καραμέλας. Γιατί είναι μαγικό; Επειδή οι στρώσεις αναποδογυρίζουν μέσα στη φόρμα κατά το ψήσιμο!
1/4 κούπας καραμελωμένο ζαχαρούχο γάλα ή dulce de leche (στα σούπερ μάρκετ στα ράφια με τις κονσέρβες γάλακτος, δίπλα στο ζαχαρούχο), 1 + 3/4 κούπας αλεύρι για όλες τις χρήσεις, 1/3 κούπας κακάο, 1 κουτ. γλυκού μπέικιν πάουντερ , 1 κουτ. γλυκού μαγειρική σόδα, 1 κουτ. γλυκού κανέλα σε σκόνη , 2/3 κούπας βούτυρο αγελάδας, μαλακωμένο σε θερμοκρασία δωματίου + λίγο ακόμα για το βουτύρωμα της φόρμας, 1 κούπα ζάχαρη λευκή, κρυσταλλική, 1 αυγό, 1 + 1/4 κούπας ξινόγαλα , 1 κουτί γάλα εβαπορέ, 1 κούπα ζαχαρούχο γάλα , 120 γρ. τυρί κρέμα, 3 αυγά, 2 κουτ. γλυκού εκχύλισμα βανίλιας
Για να φτιάξουμε σοκολατένια φλαν με καραμέλα, βουτυρώνουμε γενναιόδωρα μια στρογγυλή φόρμα του κέικ (με την τρύπα).Αδειάζουμε ομοιόμορφα στον πάτο το καραμελωμένο ζαχαρούχο γάλα και το αφήνουμε στην άκρη.Σε βαθύ μπολ ανακατεύουμε το αλεύρι με το κακάο, το μπέικιν πάουντερ, τη σόδα και την κανέλα.Σε άλλο μπολ χτυπάμε με το σύρμα ή με μίξερ χειρός το βούτυρο με τη ζάχαρη μέχρι να αφρατέψουν.Προσθέτουμε το αυγό και συνεχίζουμε το χτύπημα μέχρι να ενσωματωθεί.Ρίχνουμε σταδιακά το μείγμα του αλευριού, εναλλάξ με το ξινόγαλα, και συνεχίζουμε το χτύπημα μέχρι να σχηματιστεί ένα ομοιογενές μείγμα.Το αδειάζουμε στη φόρμα πάνω από την καραμέλα, το στρώνουμε ομοιόμορφα και το αφήνουμε στην άκρη.Προθερμαίνουμε τον φούρνο στους 180°C.Σε ένα μπολ χτυπάμε με το σύρμα τα δύο γάλατα με το τυρί κρέμα, τα αυγά και τη βανίλια.Αδειάζουμε το μείγμα στη φόρμα πάνω από τη ζύμη και στρώνουμε ομοιόμορφα.Καλύπτουμε καλά με αλουμινόχαρτο.Βάζουμε τη φόρμα σε ένα ταψί και ρίχνουμε στο ταψί ζεστό νερό (περίπου να φτάσει τα 2 εκ. σε ύψος).Ψήνουμε για περίπου 1 ώρα και 20 λεπτά. Ελέγχουμε αν έγινε, τρυπώντας το κέντρο της φλαν με ένα καλαμάκι. Αν βγει στεγνό, είναι έτοιμη, διαφορετικά ψήνουμε για λίγα λεπτά ακόμα.Ξεφουρνίζουμε, βγάζουμε τη φόρμα από το ταψί με το νερό και αφήνουμε στην άκρη να κρυώσει.Αναποδογυρίζουμε, τη σοκολατένια φλαν με καραμέλα, προσεκτικά σε πιατέλα και σερβίρουμε.
Αυγά,Γάλα,Κακάο